Komission asetus (ETY) N:o 2254/92, annettu 31 päivänä heinäkuuta 1992, Kanariansaarten elävien nautojen hankintajärjestelmän soveltamista koskevista yksityiskohtaisista säännöistä



Virallinen lehti nro L 219 , 04/08/1992 s. 0034 - 0036

Suomenk. erityispainos Alue 3 Nide 44 s. 0089

Ruotsink. erityispainos Alue 3 Nide 44 s. 0089



KOMISSION ASETUS (ETY) N:o 2254/92, annettu 31 päivänä heinäkuuta 1992, Kanariansaarten elävien nautojen hankintajärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) 1601/92(1) ja erityisesti sen 5 artiklan 2 kohdan, sekä katsoo, että asetuksen (ETY) N:o 1601/92 5 artiklan mukaisesti naudanliha-alaa ja markkinointivuotta 1992/1993 varten olisi määritettävä niiden urospuolisten eläinten määrä, jotka voidaan vapauttaa kolmansien maiden suorassa tuonnissa perittävistä tulleista ja tuontimaksuista tai jotka voivat saada muualta yhteisöstä peräisin oleville tuotteille annettavaa tukea, edellä mainitun tuen määrät Kanariansaarten urospuolisten eläinten hankintaa varten on vahvistettava siten, että yhteisön sisäiset tavarantoimitukset voidaan tehdä maailmanmarkkinoilta lähtöisin olevia toimituksia vastaavissa hankintaolosuhteissa, komission asetuksessa (ETY) N:o 1695/92(2) säädetään Kanariansaarten tiettyjen maataloustuotteiden hankintajärjestelmän soveltamista koskevista yhteisistä yksityiskohtaisista säännöistä; olisi annettava naudanliha-alalla voimassa olevaan kaupalliseen käytäntöön mukautettuja täydentäviä yksityiskohtaisia sääntöjä erityisesti tuontitodistusten ja tukitodistusten voimassaoloajan sekä toimijoiden velvoitteiden noudattamisen takaamiseksi annettavan vakuuden määrän osalta, tämän järjestelmän soveltaminen edellyttää, että kyseessä olevat eläimet lihotetaan ja käytetään Kanariansaarilla; näiden edellytysten noudattamisen takaamiseksi olisi säädettävä asianmukaisista vakuuksista ja valvonnasta, hankintajärjestelmän moitteettoman hallinnon toteuttamiseksi olisi säädettävä aikataulusta lupa- ja todistushakemusten jättämiselle ja harkinta-ajasta niiden myöntämiselle, asetuksen (ETY) N:o 1601/92 mukaisesti hankintajärjestelmää sovelletaan 1 päivästä heinäkuuta 1992; olisi säädettävä sen soveltamista koskevien yksityiskohtaisten sääntöjen soveltamisesta samasta päivästä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1601/92 5 artiklan mukaisesti niiden Kanariansaarilla lihotettavaksi ja käytettäväksi tarkoitettujen elävien sonnien määrä, jotka voidaan vapauttaa tulli- ja tuontimaksuista tai jotka voivat saada yhteisön tukea, vahvistetaan liitteessä I. 2 artikla 1 Tuontimaksuista vapauttamiseksi edellytetään: a) tuojan maahantuontihetkellä tekemä kirjallinen ilmoitus siitä, että nautaeläimet on tarkoitettu Kanariansaarilla lihotettavaksi 60 päivää vapaaseen liikkeeseen luovuttamisen päivästä ja että ne myöhemmin käytetään siellä; b) tuojan antama maahantuontipäivänä voimassa olevan tullin ja tuontimaksun kokonaismäärän suuruinen vakuus; c) tuojan tuontihetkellä allekirjoittama kirjallinen sitoumus ilmoittaa Espanjan toimivaltaisille viranomaisille kuukauden kuluessa tuontipäivästä se maatila tai ne maatilat, jolla naudat on tarkoitettu lihotettavaksi. 2 Vakuus annetaan hakijan valinnan mukaan käteisenä tai Espanjan vahvistamia perusteita vastaavan laitoksen antamana takuuna. 3 Paitsi ylivoimaisen esteen sattuessa, vakuus vapautetaan ainoastaan, jos 12 kuukauden määräajassa Espanjan viranomaisille esitetään todiste siitä, että: a) nauta on lihotettu 1 kohdan c alakohdan mukaisesti ilmoitetulla maatilalla tai maatiloilla; b) nauta ei ole teurastettu ennen 1 kohdan a alakohdassa säädetyn määräajan päättymistä; tai c) nauta on teurastettu ennen tämän määräajan päättymistä terveydellisistä syistä tai se on kuollut sairauteen tai onnettomuudessa. Vakuus vapautetaan välittömästi, kun todiste on esitetty. Kuitenkin: - jos 12 kuukauden määräaikaa ei ole noudatettu, vapautettavan vakuuden määrää vähennetään 15 prosentilla, - jos 12 kuukauden määräaika ylitetään enemmällä kuin kuudella kuukaudella, koko vakuus menetetään. Vapauttamattomat määrät menetetään tullina ja tuontimaksuna. 4 Tätä asetusta sovellettaessa tuontihetkenä tai tuontipäivänä pidetään päivää, jona ilmoitus vapaaseen liikkeeseen luovuttamisesta hyväksytään. 3 artikla 1 Yhteisön tuen saamiseksi edellytetään: a) Kanariansaarille saapumishetkellä hakijan kirjallinen ilmoitus, että nautaeläimet on tarkoitettu siellä lihotettavaksi 60 päivää saapumispäivästä ja on tarkoitettu siellä käytettäväksi; b) hakijan nautaeläinten saapumishetkellä allekirjoittama kirjallinen sitoumus ilmoittaa Espanjan toimivaltaisille viranomaisille kuukauden kuluessa nautaeläinten saapumispäivästä maatila tai maatilat, jolla naudat on tarkoitettu lihotettavaksi. 2 Lukuun ottamatta ylivoimaista estettä, tuki maksetaan ainoastaan, jos asetuksen (ETY) 1695/92 4 artiklan 1 kohdassa tarkoitettuun tukihakemukseen on liitetty todiste siitä, että: a) nauta on lihotettu 1 kohdan b alakohdan mukaisesti ilmoitetulla maatilalla tai maatiloilla; b) nauta ei ole teurastettu ennen 1 kohdan a alakohdassa tarkoitetun määräajan päättymistä; tai c) nauta on teurastettu ennen tämän määräajan päättymistä terveydellisistä syistä tai se on kuollut sairauteen tai onnettomuudessa. Asetuksen (ETY) N:o 1695/92 4 artiklan 1 kohdan 2 alakohtaa sovelletaan soveltuvin osin. 3 Tämän asetuksen soveltamiseksi saapumishetkenä tai saapumispäivänä pidetään tosiasiallista Kanariansaarille saapumispäivää. 4 artikla 1 Kukin edellä 1 artiklassa tarkoitetun järjestelmän mukaisesti maahan tuotu tai toimitettu eläin varustetaan tunnistamista varten: - häviämättömällä tatuoinnilla, - virallisella tai virallisesti hyväksytyllä korvamerkillä vähintään eläimen yhdessä korvassa. 2 Tatuointi ja korvamerkki tehdään siten, että niiden kirjaamisella vapaaseen liikkeeseen luovuttamisen tai saapumisen aikana voidaan tarvittaessa todeta vapaaseen liikkeeseen luovuttamisen tai saapumisen päivämäärä ja maahantuojan tai tuen hakijan henkilöllisyys. 5 artikla Yhteisön tuen määrät vahvistetaan liitteessä II. 6 artikla 1 Espanja nimeää toimivaltaisen viranomaisen: a) tuontitodistusten myöntämiseen; b) asetuksen (ETY) N:o 1695/92 4 artiklan 1 kohdassa säädetyn tukitodistuksen antamiseen; c) tuen maksamiseen kyseisille toimijoille. 2 Espanjan on toteutettava tarvittavat toimenpiteet 2 artiklan 1 kohdassa ja 3 artiklan 1 kohdassa säädettyjen velvoitteiden täyttämisen valvomiseksi. 7 artikla Asetuksen (ETY) N:o 1695/92 säännöksiä sovelletaan. 8 artikla 1 Todistushakemukset jätetään toimivaltaisille viranomaisille kunkin kuukauden viitenä ensimmäisenä työpäivänä. Hakemus voidaan hyväksyä ainoastaan, jos: a) se ei ole suurempi kuin Espanjan ilmoittama suurin saatavilla oleva määrä; b) ennen hakemusten jättämisestä säädetyn määräajan päättymistä esitetään todiste, että toimija on suorittanut vakuuden 30 ecua päätä kohti. 2 Todistukset ja todistukset myönnetään kunkin kuukauden 10 työpäivänä. 9 artikla 1 Tuontitodistusten voimassaoloaika päättyy niiden myöntämistä seuraavan kuukauden viimeisenä päivänä. 2 Tukitodistusten voimassaoloaika päättyy niiden myöntämistä seuraavan toisen kuukauden viimeisenä päivänä. 10 artikla Edellä 5 artiklassa säädetyt tuet maksetaan tosiasiallisesti toimitettujen määrien mukaisesti. 11 artikla Edellä 5 artiklassa mainittua tuen määrää muutetaan markkinatilanteen niin vaatiessa. 12 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 13 (2) EYVL N:o L 179, 1.7.1992, s. 1 LIITE I >TAULUKON PAIKKA> LIITE II >TAULUKON PAIKKA>